CELEX: 62015CN0606
Language: fi
Date: 2015-11-17 00:00:00
Title: Asia C-606/15: Kanne 17.11.2015 – Euroopan komissio v. Tšekin tasavalta

25.1.2016   
            
            
               FI
            
            
               Euroopan unionin virallinen lehti
            
            
               C 27/22
            
         Kanne 17.11.2015 – Euroopan komissio v. Tšekin tasavalta
   (Asia C-606/15)
   (2016/C 027/26)
   Oikeudenkäyntikieli: tšekki
   
      Asianosaiset
   
   
      Kantaja: Euroopan komissio (asiamiehet: Z. Malůšková ja J. Hottiaux)
   
      Vastaaja: Tšekin tasavalta
   
      Vaatimukset
   
   
               —
            
            
               todettava, että
               
                           —
                        
                        
                           Tšekin tasavalta ei ole noudattanut direktiivin 2004/49/EY 19 artiklan 1 kohdan mukaisia velvoitteitaan, koska se on antanut tutkintaelimen tehtäväksi rautatiejärjestelmän valvonnan
                        
                     
                           —
                        
                        
                           Tšekin tasavalta ei ole noudattanut direktiivin 2004/49/EY 21 artiklan 3 kohdan mukaisia velvoitteitaan, koska se ei ole varmistanut, että tutkintaelin aloittaa tutkinnan viimeistään viikon kuluttua onnettomuudesta tai vaaratilanteesta tehdyn ilmoituksen vastaanottamisen jälkeen
                        
                     
                           —
                        
                        
                           Tšekin tasavalta ei ole noudattanut direktiivin 2004/49/EY 23 artiklan 2 kohdan mukaisia velvoitteitaan, koska se ei ole varmistanut, että tutkintaelimen lopullinen tutkintaselostus toimitetaan direktiivin 2004/49/EY 22 artiklan 3 kohdassa tarkoitetuille asianomaisille osapuolille
                        
                     
                           —
                        
                        
                           Tšekin tasavalta ei ole noudattanut direktiivin 2004/49/EY 25 artiklan 2 kohdan ensimmäisen virkkeen mukaisia velvoitteitaan, koska se ei ole varmistanut, että tutkintaelin osoittaa turvallisuussuosituksia turvallisuusviranomaiselle
                        
                     
                           —
                        
                        
                           Tšekin tasavalta ei ole noudattanut direktiivin 2004/49/EY 25 artiklan 2 kohdan toisen virkkeen mukaisia velvoitteitaan, koska se ei ole säätänyt turvallisuusviranomaisen velvollisuudesta toteuttaa tarvittavat toimenpiteet varmistaakseen, että turvallisuuteen liittyvät suositukset otetaan asianmukaisesti huomioon ja että niiden perusteella ryhdytään toimenpiteisiin
                        
                     
                           —
                        
                        
                           Tšekin tasavalta ei ole noudattanut direktiivin 2004/49/EY 25 artiklan 3 kohdan mukaisia velvoitteitaan, koska se ei ole säätänyt turvallisuusviranomaisen velvollisuudesta antaa vähintään vuosittain selvitys turvallisuussuositusten perusteella toteutetuista tai suunnitelluista toimenpiteistä
                        
                     
         
               —
            
            
               Tšekin tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Määräaika direktiivin saattamiselle osaksi kansallista oikeusjärjestystä päättyi 30.6.2015.
   Komissio esittää kanteensa tueksi seuraavat perustelut:
   Tšekin tasavalta ei ole perustellussa lausunnossa asetetun määräajan 30.6.2015 päättymiseen mennessä ilmoittanut kansallisen lainsäädäntönsä muutoksista sen saattamiseksi direktiivin 2004/49/EY (1) 19 artiklan 1 kohdan, 21 artiklan 3 kohdan, 23 artiklan 2 kohdan sekä 25 artiklan 2 ja 3 kohdan mukaiseksi.
   
      (1)  Yhteisön rautateiden turvallisuudesta sekä rautatieyritysten toimiluvista annetun neuvoston direktiivin 95/18/EY ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta annetun direktiivin 2001/14/EY muuttamisesta 29.4.2004 annettu Euroopan parlamentin ja neuvoston direktiivi 2004/49/EY (rautatieturvallisuusdirektiivi) (EUVL 2004, L 164, s. 44 ja oikaisu EUVL 2004, L 220, s. 16).